text.text: Periods ek din bhi late ho jaaye toh pregnancy ka darr lagna zaahir si baat hai. Lekin periods pregnancy ke alava bhi kai reasons se delay ho sakte hain. Toh kaise pata chalega ki pregnancy test kaunsi situations mein karna chahiye? Aao jaante hain!
text.text_idx: #000001
text.text: Pregnancy test home pregnancy kits ki madad se ghar par bhi kiya jaa sakta hai. Iss test mein ek paper hota hai jo humaare urine ke saath react karke hCG naam ke ek hormone (human chorionic gonadotropin) ke presence ko detect karke pregnancy hai ya nahi ye batata hai. Body mein hCG ka production sirf egg fertilise hone ke baad hota hai aur isiliye pregnancy ke dauraan hi ye hormone humaare urine mein paaya jaata hai.
text.text_idx: #000002
text.text: Pregnancy test lene ka best time period miss hone ke baad hota hai. Aisa karne se false negative results aane ka chance kaafi hadd tak kamm ho jaata hai. Aur haan, period late hai ya nahi - ye jaanane ke liye apne period cycle ko track karna zaroori hota hai.
text.text_idx: #000004
text.text: Accurate results ke liye subah ke first urine se pregnancy test karna chahiye kyonki first urine mein hCG ka concentration zyaada hota hai jiske kaaran pregnancy tests sahi results de paate hain. Tum sure hone ke ke liye 2-3 alag alag brands ke test kits le ke bhi test kar sakti ho.
text.text_idx: #000005
text.text: Kabhi kabhi home pregnancy kits false negatives ya false positives bhi de sakte hain. Agar pregnancy test positive ho, toh tumhein ek lady doctor se jaake mil lena chahiye jo blood test se pregnancy confirm kar sakti hain. Unke saath tum apne options bhi discuss kar sakti ho ki aage kya karna chahiye aur kaise.
text.text_idx: #000007
text.text: Agar tumhara result negative aaya hai lekin tum pregnancy ke baaki symptoms experience kar rahi ho toh aisi situation mein bhi tumhein lady doctor se ek baar mil lena chahiye, taaki voh doosre tests se confirm kar sake ki tum pregnant ho ya nahi.
text.text_idx: #000008
text.text: Halaanki, periods miss hone ke turant baad bhi pregnancy test liya jaa sakta hai, lekin effective result paane ke liye humein at least ek hafta wait kar lena chahiye. Kai baar period pregnancy ke alava bhi kai saare aur health conditions ki vajah se miss ho sakte hain. Aisi situation mein ek lady doctor se consult kar lena zaroori hota hai taaki hum healthy reh sakein.
text.text_idx: #000009
text.text: Aur humara girls only facebook group join karna matt bhoolna, jahan full on friends ke saath har time bakbak chalti rehti hai - 
text.text_idx: #000011